cyanic-selkie/wikianc huggingface dataset:
Allaria
Rakennukset ja löydökset
Suurin osa Allarian säilyneistä jäänteistä on peräisin hellenistiseltä ja roomalaiselta kaudelta. Kaupungin kukkulalla on joitakin jäänteitä roomalaisen kauden taloista. Kukkulan itä-, länsi- ja lounaispuolella on roomalaisen kauden hautoja, joista osa on kallioon kaiverrettuja hautakammioita. Kakavéllan kukkulalta noin 400 metriä kaupungin paikasta lounaaseen on löydetty pyhäkkö, joka on ollut olemassa jo myöhäisellä minolaisella kaudella ja joka on säilynyt kulttipaikkana myös arkaaiselle ja klassiselle kaudelle saakka.
Kaupungin lyömissä rahoissa on toisella puolella kuvattuna Athenen pää ja toisella puolella seisova Herakles. Rahoissa on teksti. Chamalévristä tehtyjä esinelöytöjä on Iraklionin arkeologisessa museossa ja Réthymnon arkeologisessa museossa.
Malla (kaupunki)
Malla oli antiikin aikainen kaupunki ja kaupunkivaltio (polis) Kreetan saarella Kreikassa. Se sijaitsi nykyisen Ierápetran kunnan Málesin kylän lähellä.
Maantiede
Mallan polis sijaitsi Kreetan itäisissä sisäosissa Dikte-vuoren (nyk. Díkti) itäpuolella. Sen kaupunkikeskuksen sijaintia ei tunneta täydellä varmuudella, mutta se sijoitetaan joko kaupungista ilmeisesti nimensä perineen nykyisen Málesin kylän eteläpuolelle Pyhän Georgioksen (Ágios Geórgios) kirkon ympäristöön tai Málesin ja Christóksen kylien välillä olevan rotkon laidalla olevalle kukkulalle. Mallan kaupunkivaltion hallussa olleen alueen kooksi on arvioitu noin 25–100 neliökilometriä.
Historia
Mallan historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se oli polis ainakin hellenistisellä kaudella, mutta ei ole tietoa siitä, oliko näin jo arkaaisella tai klassisella kaudella. Kaupunkia ei mainita antiikin kirjallisuudessa piirtokirjoituksia lukuun ottamatta.
Kaupungin kansalaisesta käytettiin etnonyymiä Mallaīos. Piirtokirjoituksista tunnetaan yksi kaupungin fyle eli heimo, Aithaleis.
Rakennukset ja löydökset
Kaupungin oletetulta paikalta on löydetty pintalöytöinä jonkin verran aineistoa arkaaiselta ja klassiselta kaudelta. Piirtokirjoitusten perusteella kaupungissa on ollut agora ja prytaneion.
Kuopion kristillinen yhtenäiskoulu
Kuopion kristillinen yhtenäiskoulu on Kuopion Neulamäen kaupunginosassa toimiva, valtion rahoittama, yhteiskristilliseen maailmankatsomukseen pohjautuvaa perusopetusta antava suomenkielinen yhtenäiskoulu (luokka-asteet 0–9). Samassa rakennuksessa on kristillinen päiväkoti Timantti. Alkuvuodesta 2023 koululle ja päiväkodille valmistui uusi hirsirakennus, jolloin Pihkapolun palvelutalon tilojen käyttö vähentyi. Saaristokaupungissa toimii Timantin alaisuudessa oleva Helmi-päiväkoti. Koulun ja päiväkodin ylläpitäjä on Kuopion kristillisen päiväkodin ja koulun kannatusyhdistys. Kokonaisopiskelijamäärä päiväkodissa ja koulussa on yhteensä 220.
Naksos (Kreeta)
Naksos oli antiikin aikainen kaupunki Kreetan saarella Kreikassa. Se sijoitetaan Oxá-vuorelle lähelle nykyistä Eloúntaa. On mahdollista, että paikka oli ennemmin alempana sijainneen Oluksen kaupungin akropolis eli yläkaupunki ja linnavuori kuin varsinainen oma kaupunkinsa.
Naksoksen perustajana on pidetty Oaksosta, Aksosta tai Naksosta, joka liittyy myös kreetalaiseen Aksoksen kaupunkiin. Toisaalta kaupunki on kytketty myös Naksoksen kaupunkiin samannimisellä saarella Kykladeilla. Paikka tunnettiin hiomakivistään samoin kuin Naksoksen saari. Tämän vuoksi kaupungin olemassaolo on aiemmin myös kyseenalaistettu, ja sen nimeä on arveltu sekaannukseksi saaren kanssa.
Castilla (1881)
Castilla oli Espanjan laivaston vuonna 1881 vesillelaskettu Aragón-luokan risteilijä.
Valmistus
Alus tilattiin tammikuussa 1869 La Carracan telakalta Cadizista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.
Palvelus
Alus liitettiin palvelukseen otettaessa koulutuslaivueeseen, missä tehtävässä se vieraili useissa Välimeren satamissa. Vuonna 1890 alus lähetettiin Filippiineille täydentämään Aasian laivuetta. Filippiinien kapinan 1896-1897 kahden ensimmäisen vuoden aikana alus esti aseiden salakuljetusta ja tuki maajoukkojen taistelua Caviten provinssissa Luzonilla.
Espanjan-Yhdysvaltain sodan alettua huhtikuussa 1898 alus kuului kontra-amiraali Patricio Montojo y Pasarónin laivueeseen Manilanlahdella.
Taistelussa alukseen osui viisi kahdeksan ja kuuden tuuman kranaattia, kaksitoista viiden tuuman ja noin 33 pienempää kranaattia. Osumien seurauksena alus upposi ja 23-25 miestä sai surmansa ja noin 80 haavoittui.
Liesilammi
Liesilammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Liesilammi on osa Liesijoen aluetta ja sisältyy Seitsemisen kansallispuistoon.
Vedenlaatu
Veden laatua on tutkittu kahdesti eli keskikesällä ja talvella vuoden 1980 aikana. Veden väri oli tumma ja sen humuspitoisuus oli myös kesällä korkea. Suurella valuma-alueella on runsaasti soita, mikä vaikuttaa veden laatuun suuresti. Veden happamuudentaso laskee talvella alle 5,0, mutta kohoaa siitä kesällä hieman korkeammaksi. Järvi on siten hapan. Veden ravinnepitoisuudet olivat lähellä rehevien järvien tasoa. Koska vesi vaihtuu lammessa tiuhaan, määrittää valuma-alueen pääjärvi Liesijärvi lammen tilanteen täysin. Siksi lammen happitilanne oli huonimmillaan tyydyttävä, mutta talvella happivajetta esiintyi lammen pinnallakin. Jo kahden metrin syvyydessä happivaje oli tuntuva.
Virkistys
Liesijoki on Liesijärveltä Kyrösjärvelle ulottuvan melontareitin osa.
Pantomatrion
Pantomatrion oli antiikin aikainen kaupunki Kreetan saarella Kreikassa. Se sijoitetaan nykyisen Stavroménoksen kylän paikalle.
Maantiede
Pantomatrion sijaitsi Kreetan pohjoisrannikolla, ja sijoitetaan nykyisen Stavroménoksen kylän paikalle. Lähellä kaupungin eteläpuolella nykyisen Chamalévrin kylän lähellä sijaitsi oletettavasti Allarian kaupunki. Klaudios Ptolemaios sijoitti Pantomatrionin Rhithymnan kaupungin ja Dionin niemen välille, mikä sopii yhteen nykyisen näkemyksen kanssa, mutta Plinius vanhempi sijoitti kaupungin — ilmeisesti virheellisesti — lännemmäksi Apteran ja Amfimallan välille.
pienoiskuva|vasen|upright=0.96|Stavroménoksesta löydettyä esineistöä ensimmäiseltä vuosisadalta 300-luvulle jaa. [[Réthymnon arkeologinen museo.]] Myös nykyaikana Pantomatrionin sijainnista on ollut paljon epäselvyyttä, ja se on sijoitettu joskus myös idemmäksi nykyisen Pánormoksen paikalle tai vielä idemmäksi nykyisen Fódelen tienoille.
Historia
Pantomatrionin kaupunki on ollut olemassa klassiselta kaudelta myöhäisantiikkiin saakka. Muutoin sen historiasta ei tiedetä mitään. Ptolemaioksen ja Pliniuksen lisäksi sen mainitsee vain Stefanos Byzantionlainen. Kaupungin kansalaisesta käytettiin etnonyymiä Pantomatrios. Bysanttilaisissa lähteissä paikan nimenä esiintyy Arion tai Agrion.
Rakennukset ja löydökset
Stavroménoksen ja läheisen Chamalévrin alueilta on tehty lukuisia esinelöytöjä, jotka ovat Réthymnon arkeologisessa museossa.
Andrew Tang
Andrew Tang (s. 13. marraskuuta 1994) on singaporelainen moottoriurheilija. Hän kilpaili karting-sarjoissa vuosina 2009–2012 parhaana tuloksenaan Asian Open Karting -sarjan mestaruus Formula 125 Senior Open -luokassa vuonna 2011. Vuonna 2013 Tang kilpaili Toyota Racing Series -sarjassa sijoittuen viidenneksitoista. Samana vuonna Tang kilpaili Formula Renault Alps -sarjassa Jenzer-tallissa saavuttaen 18 pistettä. Vuonna 2014 Tang jatkoi Toyota Racing Series -sarjassa ja onnistui voittamaan sarjan mestaruuden. Hänestä tuli sarjan ensimmäinen mestaruuden vienyt kuljettaja, joka ei ole uusiseelantilainen. Vuodesta 2015 Tang on kilpaillut Porsche Carrera Cup Asia -sarjassa.
Alcoy
Alcoy (Valencian kieli Alcoi) on kaupunki Valencian itsehallintoalueella Kaakkois-Espanjassa. Alcoyn väkiluku oli 59 198 vuonna 2016.
Alcoy sijaitsee kahden luonnosuojelualueen reunustamana: Serra de Mariola (esp. Sierra de Mariola) ja Font Roja (esp. Fuente Roja). Alicanteen on matkaa 54 km ja Valenciaan 105 km. Alcoylla on huomattava keskiaikainen ja modernistinen perintö, mukaan lukien kaupungin vertauskuvalliset sillat.
Plaça Espanya (esp. Plaza de España) on kaupungin keskipiste. Keskiajalta peräisin olevassa keskustassa sijaitsevat muun muassa vanha kaupungintalo ja arkeologinen museo. Kaupungin merkittäviä modernistisia rakennuksia ovat muun muassa Casa del Pavo, Cercle Industrial, vanha paloasema sekä musiikki- ja tanssikonservatorio (Conservatori de Música i Dansa Joan Cantó). Teollista arkkitehtuuria edustavat muun muassa Papeleras Reunidas ja Ferrandis i Carbonell.
Alcoyn hautausmaa on osa Euroopan hautausmaiden reittiä (European Cemeteries Route).
Kaupungin gastronomiaan kuuluvat muun muassa bajoques farcides, borreta, olleta alcoiana ja pericana, pelaïlles, les taretes ja Café-licor, herberet (herbero), la picaeta sekä pienet alkupalalautaset.
Kauri
Kauri voi tarkoittaa seuraavia asioita:
Coloradojoki (Texas)
Coloradojoki on Yhdysvalloissa Texasin osavaltiossa sijaitseva 1 387 kilometriä pitkä joki. Se on Yhdysvaltojen 18. pisin joki.
Joen valuma-alue ja osa yleensä kuivuneista sivujoista ylettyvät New Mexicoon. Se virtaa Dawsonin piirikunnasta pääosin kaakkoon Marble Fallsin, Austinin, Bastropin, Smithvillen, La Grangen, Columbusin, Whartonin ja Bay Cityn kautta Matagordanlahteen.
Historiaa
Espanjalaiset löytöretkeilijät sekoittivat usein Coloradojoen pohjoisempaan Brazosjokeen. Näiden naapurijokien eurooppalainen löytäjä nimitti nykyistä Coloradojokea Brazos de Diosiksi ja nykyistä Brazosjokea Coloradojoeksi. Myöhemmin nimet vaihdettiin päittäin.
Roman Rukavišnikov
Roman Rukavišnikov (s. 20. heinäkuuta 1992) on venäläinen jääkiekkoilija, joka pelaa KHL-joukkue SKA Pietarissa.
ATBIP
TNT:n ohella pommin konstruktio sisältää alumiinia sekä etyleenioksidia.
Astrid Kirchherr
Astrid Kirchherr (20. toukokuuta 1938 Hampuri, Saksa – 13. toukokuuta 2020 Hampuri ) oli saksalainen valokuvaaja. Hänet tunnetaan erityisesti The Beatlesin jäsenistä ottamistaan kuvista yhtyeen uran alkuvaiheessa 1960-luvun alussa, jolloin yhtye vietti paljon aikaa Hampurissa. Beatlesiin kuuluivat tuolloin John Lennon, Paul McCartney, George Harrison, Pete Best sekä Stuart Sutcliffe, jonka kanssa Kircherr kihlautui.
Aragón-luokka
Suunnittelu
Alusten propulsiojärjestelmänä oli yksiakselinen. Voima tuotettiin kolmesylinterisellä HC-höyrykoneellä, joka tuotti 4 400 hevosvoimaa. Alusten suunniteltu maksiminopeus oli neljätoista solmua. Hiilivarastoissa oli 460 tonnia hiiltä.
Astrid Kirchherr
Vuoden 1967 jälkeen Kircherr valokuvasi harvakseltaan. Hänen Beatles-kuvistaan on kuitenkin järjestetty näyttelyitä Hampurissa, Bremenissä, Lontoossa, Liverpoolissa, New Yorkissa, Washingtonissa, Wienissä ja Rock and Roll Hall of Famessa. Hän julkaisi kuvistaan myös kolme kirjaa.
Takao
Takao voi tarkoittaa seuraavia asioita:
Brendan Christian
Brendan Christian (s. 11. joulukuuta 1983 St. John's, Antigua ja Barbuda) on antiguabarbudalainen pikamatkoihin erikoistunut uransa vuonna 2012 lopettanut yleisurheilija.
Hän osallistui olympialaisiin kolmesti 200 metrin matkalla: vuosina 2004, 2008 ja 2012. Hän pääsi kaksi kertaa välieriin ja kerran neljännesvälieriin. MM-kilpailuihin hän osallistui vuosina 2007, jolloin hän osallistui sekä 100 että 200 metrin juoksuihin, ja 2009 jolloin hän osallistui vain 200 metrin matkalle.
Hänen isänsä, Donald Christian, on entinen pyöräilijä, joka osallistui Montrealin olympialaisiin vuonna 1976, joka oli myös Antigua ja Barbudan ensimmäinen esiintyminen olympialaisissa, tuolloin vielä Antiguan nimellä.
Henkilökohtaiset ennätykset
Lähde: IAAF ja www.all-athletics.com
Polikhne (Länsi-Kreeta)
Polikhne eli Polikhna  oli antiikin aikainen kaupunki ja kaupunkivaltio (polis) Kreetan saarella Kreikassa. Se sijoitetaan lähelle nykyistä Apokóronasin kunnan Vrýsesin kylää.
Maantiede
Polikhnen poliksen kaupunkikeskus sijaitsi Kreetan läntisissä sisäosissa lounaaseen Kydoniasta, jonka kanssa sillä oli yhteistä rajaa. Kaupunki oli rakennettu kahdelle akropolis-kukkulalle, joista lännenpuoleinen tunnetaan nykyisin nimellä Ágios Geórgios siellä olevan Pyhän Georgioksen kirkon mukaan, ja idänpuoleinen nimellä Kástellos. Polikhnen kaupunkivaltion hallussa olleen alueen kooksi on arvioitu noin 25–100 neliökilometriä.
Kaupunkia ei tule sekoittaa toiseen Polikhnen kaupunkiin, joka sijaitsi Kreetan pohjoisrannikon itäosassa lähellä Praisosta.
Historia
Polikhnen historiasta tiedetään antiikin lähteistä vain vähän. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Kaupungin kansalaisesta käytettiin etnonyymiä Polikhnitēs.
Peloponnesolaissodan aikaan vuonna 429 eaa. ateenalaiset auttoivat polikhnelaisia sodassa Kydoniaa vastaan. Jossakin välissä 100-lukua eaa. Polikhe ja Kydonia vaikuttavat kuitenkin olleen liittolaisia, sillä Polikhe löi tuolloin kydonialaismallista hopearahaa. Kaupungin paikalla on suoritettu vähäisiä arkeologisia kaivauksia.
Rakennukset ja löydökset
Kaupungin paikalta on tehty joitakin löytöjä, kaivausten lisäksi myös pintalöytöinä. Varhaisimmat löydöt osoittavat paikan olleen asuttu keskiseltä minolaiselta kaudelta lähtien. Kaupunki on ollut ympäröity muurein. Eräs muuri kulki Ágios Geórgioksen ja Kástelloksen kukkuloiden välisessä satulalaaksossa ja suojasi kaupunkia eteläsivulta. Kástelloksen kukkulan etelärinteestä on löydetty pyhäkön jäänteet. Se on ajoitettu arkaaiselle ja klassiselle kaudelle, ja sen arvellaan olleen omistettu Demeterille, Diktynnalle tai ehkä jollekin nymfille.
Savola
Savola on suomalainen sukunimi, joka on muun muassa seuraavilla henkilöillä:
Record Collector
Record Collector on brittiläinen kuukausittain julkaistava musiikkilehti, joka ilmestyy myös maailmanlaajuisesti. Se aloitti vuonna 1979 ja ensimmäinen numero ilmestyi maaliskuussa 1980. Se on vanhin yhä ilmestyvä brittiläinen musiikkilehti.
Lehti on erikoistunut vanhoihin levyihin, ja sen jokainen numero sisältää paljon arvosteluita ja yhtyeiden levytyshistoriaa. Se tarjoaa myös vinkkejä levyjen keräilyyn, diskografioita, haastatteluja, Q&A-palstoja sekä uutisia.
Valkeisjärvi (Siikajoki)
Valkeisjärvi on järvi Relletin kylässä Siikajoella. Järven pinta-ala on 18,68 hehtaaria ja rantaviiva 1,98 kilometriä. Järven ympärillä on paljon suota.
Forenom
Forenom on suomalainen Pohjoismaissa toimiva majoitusalan yritys, joka tarjoaa tilapäiseen asumiseen kalustettuja asuntoja, huoneistohotelleja ja hostellimajoitusta. Forenomin asiakkaita ovat esimerkiksi yritykset, jotka vuokraavat asuntoja työntekijöilleen.
Historia
Vuonna 2000 vuokratyönvoimaa välittävä Barona-konserni halusi perustaa yhtiön majoittaakseen omaa tilapäistyövoimaansa. Forenom aloitti toimintansa vuonna 2001 yhden miehen yrityksenä.
Vuonna 2010 Forenom avasi toimiston Ruotsissa.
One Step at a Time
One Step at a Time on yhdysvaltalaisen jazzkitaristi Ray Crawfordin studioalbumi vuodelta 1978.
Forenom
Historia
Kesäkuussa 2012 Forenom alkoi tarjota koko Suomeen Vakaaja-palvelua, jonka avulla asunnonomistaja pääsee eroon ongelmia aiheuttavasta vuokralaisestaan. Palvelussa Forenomista tulee asunnon päävuokralainen, joka etsii siihen uuden vuokralaisen. Forenom kuului Barona-konserniin. Rakennuskonserni YIT kertoi ryhtyvänsä tekemään aiemmin hiihtokeskuksista tuttuja chalets-loma-asuntoja Lahteen ja Tampereelle. Forenom toimi YIT:n kumppanina, joka vuokrasi huoneistojen omistajien asuntoja ja hoiti myös vastaanotto-, siivous- ja liinavaatepalveluista.
One Step at a Time
Kansitekstissä todetaan Crawfordin tyylin muistuttavan Wes Montgomeryn kitarointia. Pääosa kappaleista on Crawfordin omia sävellyksiä. Lisäksi mukana on Porgy and Bessistä tuttu "It Ain't Necessarily So".
Levy-yhtiö on Dobre Records. Äänittäjänä on toiminut Don Snyder. Kannen suunnittelusta on vastannut Grace Lawrence. Takakannen valokuvan Ray Crawfordista puoliakustisine Gibson-kitaroineen on ottanut Bela Keresztes-Fischer. Levyjen jakelija on ollut Ray Lawrence Ltd., Studio City, Kalifornia.
Forenom
Historia
Vuonna 2015 Forenom vuokrasi Oulun keskustan Omenahotellin tilat. Huoneistohotelliin tuli 123 huonetta, ennestään Forenomilla oli Oulussa 70 kalustettua huoneistoa ja 36 huoneen Aparthotel.
Marraskuussa 2016 Forenom avasi Helsinki-Vantaan lentoaseman vanhaan Seutulan työsiirtolaan yhden tähden hostellin, johon kuului viisi majoitusrakennustaja 106 huonetta. Pääomasijoitusyhtiö Capman sijoitti Forenomiin loppuvuonna 2016 ja alkoi auttaa yritystä kansainvälistymisessä.
Toukokuussa 2017 Forenom otti käyttöön Friday Flats -verkkopalvelun, jonka kautta yksityishenkilöt saivat vuokrata asuntojaan Forenomille esimerkiksi kesäloman ajaksi. Majoittuja asioi Forenomin kanssa, joka huolehtii siivouksista, liinavaatteiden ja pyyhkeiden vaihdosta ja asunnon kunnosta. Ulkoisesti Forenomin alusta muistutti Airbnbtä. Kesällä Forenom osti norjalaisen Oslo Apartmentsin. Marraskuussa Forenom kertoi solmineensa yhteistyösopimuksen Airbnb:n ja alkavansa välittää asuntojaan maailmanlaajuisesti Airbnb:n kautta. Yrityksellä oli Pohjoismaissa yli 5 000 kalustettua vuokra-asuntoa, mutta myös huoneistohotelleja ja hostelleja. Forenomin liikevaihto Suomessa oli 54 miljoonaa euroa, josta voiton osuus oli 4,6 miljoonaa euroa. Koko konsernin liikevaihto oli 77 miljoonaa euroa.
Maaliskuussa 2018 Forenom kertoi tekevänsä vuoden sisään viidennen yritysostonsa hankkiessaan ruotsalaisen StayAt HotelApartin. Yrityskauppoja oltiin tehty pääomasijoittajan avulla. StayAt HotelApartilla oli neljä huoneistohotellia Tukholmassa ja Lundissa ja se oli rakentamassa viidettä Malmöhön. Kaupan myötä Forenomille siirtyi 700 uutta huoneistoa. Huhtikuussa 2018 Forenom uudisti brändi-identiteettinsä ja kokosi kaikki ostamansa yritykset uudistetun brändin alle. Uusi logo kuvasi tikkaa. Uuden brändin alle siirtyivät Oslo Apartments, StayAt, kouvolalainen Majoitusmestari Oy, Helsingissä ja Espoossa toiminut Sato Hotellikoti Oy ja Apartment HS. Yritys työllisti 350 henkilöä ja toimi Suomessa, Ruotsissa, Norjassa ja Tanskassa. Kesällä Oslon rautatieaseman viereen avattiin 163-paikkainen huoneistohotelli, joka saneerattiin entisiin toimistotiloihin.
Tammikuussa 2019 Forenom avasi Turun Hansa-kortteliin paikan historiaa kunnioittaen restauroidun huoneistohotellin, jossa oli 34 huoneistoa. Asunnot on suunnattu erityisesti yrityksille, jotka etsivät työntekijöilleen joustavaa majoitusta. Entuudestaan yhtiöllä oli Turussa 300 kohdetta ja se suunnitteli uusien kohteiden avaamista muun muassa Telakan alueelle ja Länsikeskukseen. . Kesäkuussa Forenom kertoi avaavansa aluetoimiston ja huoneistohotellin Vaasaan vuonna 2020.
Organisaatio
Forenom kuuluu Bravedo-konserniin, joka toimi vuoteen 2019 asti nimellä Barona Group. Bravedoon kuuluu yli 20 eri yritystä, jotka toimivat työelämän, eri teknologioiden sekä sosiaali- ja terveyspalveluiden parissa.
Reina Regente (1887)
Reina Regente oli Espanjan laivaston vuonna 1887 vesillelaskettu Reina Regente -luokan panssarikansiristeilijä.
Forenom
Palvelut
Forenom tarjoaa tilapäiseen asumiseen kolmenlaista asumista: kalustettuja asuntoja, huoneistohotelleja sekä hostellimajoitusta. Lisäksi se järjestänyt liikuteltavia majoitustiloja esimerkiksi Äänekosken paperitehtaan työntekijöille.
Reina Regente (1887)
Valmistus
Alus tilattiin J. & G. Thomsonilta, missä köli laskettiin 20. kesäkuuta 1886 telakkanumerolla 236. Alus laskettiin vesille 24. helmikuuta 1887 ja valmistui 1. tammikuuta 1888.
Forenom
Palvelut
Forenomin asiakkaita ovat useimmiten yritykset, jotka vuokraavat asuntoja työntekijöilleen sekä vakuutusyhtiöt, jotka vuokraavat asuntoja tilapäismajoituksena palo- ja vesivahinkoasiakkaille. Tilapäismajoitusta tarvitsevat etenkin it-alan työntekijät, insinöörit, koodarit, konsultit, rakennusmiehet sekä teollisuuden ammattilaiset. Kalustetuissa asunnoissa viivytään tavallisesti muutama kuukausi, huoneistohotelleissa taas muutama viikko. Yrityksille pitempiaikainen asuminen tulee edullisemmaksi kuin hotelliasuminen.
Sininen poika
Sininen poika on Thomas Gainsborough’n maalaus noin vuodelta 1770. Sitä arvostetaan maalauksen taitavuuden takia, ei siksi että se olisi näköinen kuva jostain kuuluisuudesta tai kuvittaisi historiallista tarinaa. Poika on puettu siniseen satiinipukuun, ja kiiltävä kangas on kuvattu tarkasti lukuisin huolellisesti valituin värisävyin.
Poika seisoo renessanssin ajoista asti suositussa kontraposto-asennossa. Toisessa kädessään hän pitää sulkahattua, toinen on vyötäröllä ja pitelee viittaa muistuttavaa päällysvaatetta. Taustan metsäinen vuorenrinne ja tumma taivas kehystävät mallia romantiikan tyyliin.
Vuonna 1921 kalifornialainen Henry E. Huntington osti teoksen Westminsterin herttualta. Myyntihinta oli korkein mistään taulusta siihen mennessä maksettu, ja se osaltaan vaikutti teoksen maineeseen "maailman parhaana tauluna".
Kuopion steinerkoulu
Kuopion steinerkoulu Virkkula on Kuopion Maljalahden kaupunginosassa, 200 metriä Kuopion rautatieaseman länsipuolella toimiva yksityinen, steinerpedagogiikkaa noudattava suomenkielinen yhtenäiskoulu (luokka-asteet 1–9). Koulua ylläpitää Kuopion steinerpedagogiikan kannatusyhdistys. Samassa rakennuksessa toimii myös päiväkoti ja esikoulu Pikku-Saima. Kesäisin koulun tiloihin perustetaan retkeilymaja Virkkula.
Ruotsinpoimulehti
Ruotsinpoimulehti (Alchemilla subglobosa) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Ruotsinpoimulehti muistuttaa eniten vastakarvapoimulehteä (Alchemilla sarmatica), mutta eroaa siitä lehtiensä sekä kukkapohjustensa ulkonäön perusteella.
Acura RLX
Acura RLX on neliovinen henkilöauto, jota japanilainen Honda valmistaa Acura-brändin alla. RLX esiteltiin vuonna 2012 ja se tuli myyntiin seuraavana vuonna. Japanissa autoa myydään nimellä Honda Legend. vasen|pienoiskuva|Facelift-mallin Acura RLX.
Ruotsinpoimulehti
Ruotsinpoimulehti voi kasvaa noin 30 senttimetriä korkeaksi, ja sen varret ovat lähes kokonaan alaspäin suuntautuneiden karvojen peittämät. Myös lehtiruodit ovat varsien tapaan alaspäin suuntautuneiden karvojen peittämät. Lehdet ovat paksuja, tummanvihreitä, voimakkaasti aaltoilevia sekä muodoltaan pyöreitä ja liuskoittuneita. Lehdissä on seitsemästä yhdeksään pyöreäkärkistä ja hammaslaitaista liuskaa, joista jokaisen laidoissa on 15–17 hammasta. Ruotsinpoimulehden kukat ovat harvoissa, monihaaraisissa kukkarykelmissä, joissa yksittäiset kukat ovat pieniä ja kellanvihreitä. Kukkapohjukset ja kukkaperät ovat kaljuja. Ruotsinpoimulehti kukkii touko–kesäkuussa.
Ruotsinpoimulehti kasvaa niityillä, valleilla, tienpientareilla sekä muilla vastaavanlaisilla kasvupaikoilla. Ruotsinpoimulehteä ei kasva Suomessa. Ruotsissa se on melko yleinen Ruotsin keskiosissa, mutta esiintyy harvinaisena myös etelämpänä sekä pohjoisempana.
Rautakorpi
Rautakorpi on sukunimi, joka on muun muassa seuraavilla suomalaisilla henkilöillä:
Journey to Le Mans
Journey to Le Mans on Charlotte Fantellin ohjaama brittiläinen dokumenttielokuva vuodelta 2014. Elokuva kuvaa Ranskassa ajettavaa Le Mansin 24 tunnin ajoa vuodelta 2014.
Metsävainio
Metsävainio on sukunimi, joka on muun muassa seuraavilla henkilöillä:
Aksos
Aksos (, myös ), alun perin Oaksos, oli antiikin aikainen kaupunki ja kaupunkivaltio (polis) Kreetan saarella Kreikassa. Se sijaitsi nykyisen Axóksen kylän paikalla.
Maantiede
Aksoksen poliksen kaupunkikeskus sijaitsi Idavuoren pohjoisrinteessä Kreetan pohjoisissa keskiosissa noin 11 kilometriä sisämaahan saaren pohjoisrannikosta ja noin seitsemän kilometriä luoteeseen nykyisestä Anógeian pikkukaupungista. Aksoksen akropoliina eli yläkaupunkina ja linnavuorena toimi kukkula, joka sijaitsee heti nykyisen Axóksen kylän itäpuolella. Kaupunki levittäytyi kukkulalta koilliseen kohti nykyistä Livádan kylää sekä myös ainakin etelään päin. Kaupungin lähellä virtasi samanniminen joki, josta se oli saanut nimensä. Toisaalta sana aksos viittaa kreetalaisessa käytössä paikan kallionkielekkeisiin ja halkeamiin (yleensä kreikassa ).
pienoiskuva|vasen|Näkymä Aksoksen akropoliilta. Aksoksen kaupunkivaltion hallussa olleen alueen kooksi on arvioitu noin 25–100 neliökilometriä. Idässä sen alue rajautui todennäköisesti Knossoksen ja Tylissoksen polisten alueisiin, kaakossa Gortynin alueeseen ja lännessä Eleuthernan alueeseen. Aksoksen satamana toimi Astale saaren pohjoisrannikolla.
Historia
Aksoksen historiasta tiedetään suhteellisen vähän. Kaupungin eponyymi heeros oli Oaksos, jota pidettiin Apollonin poikana ja Minoksen ja Pasifaen pojanpoikana. Historiallisesti paikka on ollut asuttu viimeistään myöhäisellä minolaisella kaudella. Aksos kehittyi merkittäväksi kaupungiksi myöhäisellä geometrisella ja varhaisella arkaaisella kaudella 700–600-luvuilla eaa. Kaupungin kansalaisesta käytettiin etnonyymejä Aksios, Waksios ja Oaksios.
Antiikin lähteissä Aksos mainitaan vain harvoin. Herodotoksen mukaan sen kuninkaana oli hieman ennen Kyrenen perustamista, noin 700-luvun eaa. lopulla tai 600-luvun eaa. alkupuolella, Etearkhos. Hänen tyttärensä Fronimne oli Kyrenen perustajan, theralaisen Battoksen äiti. Maininnan perusteella kaupunki olisi ollut basileia eli monarkia vielä arkaaisella kaudella, ja kyseessä on ainoa maininta kreetalaisesta kuninkaasta minolaisen kauden jälkeisellä ajalla. Piirtokirjoitusten perusteella kaupungissa oli bule eli neuvosto (bola), ekklesia eli kansankokous (ekklēsia/polis) sekä kreetalaisille kaupungeille tyypillisiä kosmoi-virkamiehiä (yks. kosmos), joita oli mahdollisesti kolme tai neljä. Kansa jakaantui fyleihin eli heimoihin (fyla) ja hetaireioihin (hetairēia).
Aksos löi omaa aiginalaisen mallin mukaista hopearahaa klassisen kauden lopulla ja hellenistisen kauden alussa noin vuosina 380/370–280/270 eaa. Kaupungin suojelijajumala oli oletettavasti Apollon, jonka paikallinen epiteetti saattoi olla Aksios.
Rakennukset ja löydökset
pienoiskuva|Aksoksen raunioita.
Aksoksen rauniot ovat säilyneet suhteellisen huonosti. Kaupungin akropoliilta on löydetty niin kutsuttua kyklooppimuuria tai pelasgilaista muuria. Muurit eivät ole ympäröineet koko kukkulaa vaan kattaneet ainoastaan ne kohdat, joissa luonnonlinnoitteet ovat olleet riittämättömät. Akropoliilta on löydetty myös temppelin rauniot (nk. Temppeli I). Sitä on arveltu Apollonille omistetuksi. Toinen temppeli (Temppeli II), jota arvellaan Afroditen temppeliksi, on löydetty akropoliin itäpuolelta. Temppeleiden seiniin oli kirjoitettu kaupungin lakeja.
Kaupungin lyömissä rahoissa esiintyvät kuvituksena Zeus ja Apollon.
Luettelo televisiosarjan Alf jaksoista
Tämä on luettelo televisiosarjan Alf jaksoista.
Lucia Olofintytär
Lucia Olofintytär Skelge (1420-luvun alku – ennen 1498) oli suomalainen abbedissa ja birgittalaisen luostarilaitoksen merkittävä tukija. Hän lahjoitti Naantalin birgittalaisluostarille perimänsä maa-alueet sukunsa vastustuksesta huolimatta.
Elämäkerta
Lucia Olofintyttären isä Olof Skelge kuoli Lucian ollessa hyvin nuori ja hänen äitinsä Kristina Rötgerintytär avioitui uudelleen valtaneuvos Henrik Svärdin kanssa. Isäpuoli todennäköisesti järjesti Lucian avioliiton vuonna 1438 Turun linnanpäällikön pojan Henrik Klaunpoika Djäknin kanssa. Aviomies Henrik Djäkn lyötiin ritariksi Kristoffer Baijerilaisen kruunajaisissa vuonna 1441.
Lucia ja hänen miehensä kuuluivat samoihin aikoihin perustetun birgittalaisluostarin tukijoihin alkuajoista alkaen. Luostari sijoitettiin ensin Maskun Karinkylään, mutta kun sijainti osoittautui huonoksi, Lucia ja hänen miehensä lahjoittivat luostarille Lucian isänpuolen sukulaiselta Nils Kurjelta perityn Ailosten tilan. Luostari rakennettiin tilalle, joka sijaitsee nykyisen Naantalin kaupungin alueella.
Pariskunnan liitto jäi lapsettomaksi ja he tekivät molemminpuoliset testamentit, joissa he määräsivät toisensa lähimmäksi edunsaajaksi, mutta myös Naantalin luostari ja kirkolliset säätiöt saivat osansa. Henrik Klaunpojan tullessa Pohjois-Suomen laamanniksi viimeistään 1448 he muuttivat Nousiaisista Mynämäen Kaskisiin. Mies kuoli 1458, ja sen jälkeen Lucia alkoi järjestellä omaisuuden lahjoittamista luostarille. Vaikka hän sai osalta sukulaisistaan sitoumuksen luopua omasta osuudestaan, perinnöstä syntyi kuitenkin riitoja sukulaisten kesken.
Syyskuussa 1485 Lucia lahjoitti luostarille kaksi huomenlahjaansa kuulunutta tilaa Mynämäeltä ja Nousiaisista ja meni todennäköisesti samaan aikaan itse luostariin. Tilat kuuluivat hänen äidiltään perimään maaomaisuuteen, josta kiisteltiin, kunnes ne vuonna 1490 siirtyivät luostarin omistukseen. Lisäksi seitsemän hänen omistamaansa tilaa myytiin halvalla Sten Sturelle, Uppsalan arkkipiispa Jakob Ulfinpojalle, Turun piispa Magnus Nicolai Särkilahdelle ja valtaneuvos Knut Posselle sillä ehdolla, että tilat lahjoitetaan luostarille. Näillä rahoilla Lucia saattoi lunastaa tilat sukulaisiltaan.
Perhesuhteet
Hänen vanhempansa olivat asemies Olof Skelge ja Kristina Rötgerintytär. Hän avioitui noin vuonna 1438 valtaneuvos, Pohjois-Suomen laamanni Henrik Klaunpoika Djäknin (1405–1458) kanssa. Puolison vanhemmat olivat Turun linnanpäällikkö Klaus Lydekenpoika Djäkn ja Kristina Jönsintytär, valtaneuvos Jöns Andersinpoika Garpin tytär.
Lepanto (1893)
Lepanto oli Espanjan laivaston vuonna 1893 vesillelaskettu Reina Regente -luokan panssarikansiristeilijä.
Chapron
Chapron on sukunimi, joka on muun muassa seuraavilla henkilöillä:
Punaonttotatti
Punaonttotatti (Boletinus asiaticus, myös Suillus asiaticus ) on voitattien (Suillaceae) heimoon kuuluva sieni, joka on tavattavissa Suomen itäosissa, Virossa, Venäjällä ja useissa Aasian maissa. Se elää siperianlehtikuusen (Larix sibirica) juurisienenä. Lakki on yläpinnalta punainen, pienisuomuinen, alapinnan pillit keltaiset tai punaiset, hieman säteittäiset. Jalka on ontto, pinnalla on usein punaista väriä, rengas on vähäinen ja kuihtuva. Sienen malto on keltaista ja maku karvaanpuoleinen.
Suomessa sientä ei pidetä ruokasienenä, mutta Venäjällä syömäkelpoisena, joskaan ei yleisesti käytettynä.
Reina Victoria Eugenia (1920)
Reina Victoria Eugenia oli Espanjan laivaston vuonna 1920 vesillelaskettu kevyt risteilijä.
Suunnittelu
Alus muistutti Britannian kuninkaallisen laivaston vuosina 1910-1914 valmistettuja Town-luokan risteilijöitä, mutta poikkesi niistä kolmella savuhormillaan. Täten se muistutti enemmän Australian laivaston HMAS Adelaidea vuosien 1938-1939 modernisoinnin jälkeen. Aluksen pääaseina oli kuusi Vickers-Carreran toimittamaa kuuden tuuman tykkiä, jotka oli asennettu yksiputkisina yksinkertaisten kilpien taakse keskilinjalle. Aseistuksen täydensivät neljä 47 millimetrin tykkiä ja neljä 21 tuuman torpedoputkea.
Alusten suojana oli Town-luokan mukaisesti kolmen tuuman panssarivyö, mutta propulsiojärjestelmä oli kaksiakselinen kuten Adelaidella. Järjestelmä tuotti 25 500 hevosvoimaa, mikä mahdollisti suunnitellun 25,5 solmun maksiminopeuden. Koeajoissa alus saavutti 26,9 solmua 28 387 hevosvoimalla.
Valmistus
Hankinta vahvistettiin 30. heinäkuuta 1914 annetulla laivastolailla. Alus tilattiin Sociedad Española de Construcción Navalilta (SECN) Ferrolista, missä köli laskettiin 31. maaliskuuta 1915. Alus laskettiin vesille 21. huhtikuuta 1920 ja otettiin palvelukseen 15. tammikuuta 1923.
Palvelus
Vuonna 1925 Rifin sodassa alus oli sotatoimiin osallistuneen laivueen lippulaivana. Alus sai 1926 Santanderissa sotalipun kuningattarelta. Espanjan julistauduttua tasavallaksi vuonna 1931 alus liitettiin osaksi tasavallan laivastoa nimellä Republica.
Espanjan sisällissodan alkaessa vuonna 1936 alus oli telakalla Cadizissa, missä kansallismieliset valtasivat aluksen. Telakalla aluksen vanhat hiilikäyttöiset kattilat korvattiin öljykäyttöisillä. Lisäksi aluksen kansirakenteet rakennettiin uudelleen kuten yksi savuhormi poistettiin ja kuusi kuuden tuuman tykkiä siirrettiin keskilinjaan ja neljä poistettiin. Aluksen aseistukseen lisättiin neljä saksalaista 88 millimetrin ilmatorjuntatykkiä ja torpedoputket poistettiin.
Alus osallistui sotatoimiin vain vähän ja se oli pääosin koululaivana ennen palveluksesta poistoaan vuonna 1956.
Alfonso XIII (1891)
Alfonso XIII oli Espanjan laivaston vuonna 1891 vesillelaskettu Reina Regente -luokan panssarikansiristeilijä.
Valmistus
Alus tilattiin Ferrolin laivastontelakalta, missä köli laskettiin vuonna 1891. Alus laskettiin vesille vielä samana vuonna 31. elokuuta ja valmistui vuonna 1896 koululaivaksi. Alus otettiin palvelukseen 18. toukokuuta 1900.
Palvelus
Edelleen keskeneräinen alus aloitti koululaivana vuonna 1896. Espanjan-Yhdysvaltain sodan aikana alus siirrettiin 7. toukokuuta 1898 Cadiziin, missä se liitettiin kontra-amiraali Manuel de Camaran komentamaan 2. laivueeseen. Laivue lähti 16. kesäkuuta Filippiineille, mutta aluksen keskeneräisyyden vuoksi Camara päätti jättää Alfonso XIII:n Cadiziin. Alus oli sodan loppuun saakka Espanjan rannikkovesien suojana.
Sodan päätyttyä alus lopulta viimeisteltiin ja se valmistui 19. toukokuuta 1900. Alus otettiin palvelukseen vielä samana päivänä. Aluksen heikot merenkulkuominaisuudet kuitenkin lyhensivät aluksen uraa ja se poistettiin palveluksesta 1900-luvun alkupuolella.
Freddie Gorman
Freddie Gorman (syntyjään Frederick Cortez Gorman, 11. huhtikuuta 1939 – 13. kesäkuuta 2006) oli yhdysvaltalainen muusikko ja levytuottaja. Hänet tunnetaan parhaiten Motown-levy-yhtiön laulajana ja lauluntekijänä 1960- ja 70-lukujen vaihteesta.
Kuuluisin kappale jota Gorman on ollut mukana työstämässä on The Marvelettesin ”Please Mr. Postman”, joka oli samalla Motownin ensimmäinen ykköshitti Yhdysvalloissa. Myös The Beatles teki siitä oman versionsa, ja vuonna 1975 Carpenters nosti sen jälleen listaykköseksi.
Gorman kuoli keuhkosyöpään 67-vuotiaana 13. kesäkuuta 2006.
Truth in 24
Truth in 24 on Keith Cossrown ja Bennett Visltearnin ohjaama yhdysvaltalainen dokumenttielokuva vuodelta 2008. Elokuva kuvaa Audin valmistaumista Le Mansin vuoden 2008 ajoon.
Elokuvasta julkaistiin jatko-osa vuonna 2012 Truth in 24 II, jossa seurataan Audin valmistaumista Le Mansin vuoden 2011 ajoon.
Bianca Knight
Bianca Knight (s. 2. tammikuuta 1989 Jackson, Mississippi) on yhdysvaltalainen pikajuoksija.
Knight voitti Marrakechin alle 18-vuotiaiden MM-kilpailuissa 2005 kultaa 100 metrillä ajalla 11,38 ja hopeaa 200 metrillä ajalla 23,33. Hän voitti alle 20-vuotiaiden Pan-Amerikan mestaruuden 200 metrillä São Paulossa 2007 ajalla 23,17. Hän voitti NCAA:n sisäratojen mestaruuden 200 metrillä Fayettevillessä 2008 nuorten maailmanennätysajalla 22,40.
Knight juoksi avausosuuden Yhdysvaltojen joukkueessa, joka voitti maailmanmestaruuden 4 × 100 metrin viestissä Daegussa 2011. Lontoon olympialaisissa 2012 hän juoksi kolmennen osuuden Yhdysvaltojen voittaessa kultaa maailmanennätysajalla 40,82.
Hoikkaorakas
Hoikkaorakas (Hydnellum gracilipes) on nahkaorakkaiden sukuun kuuluva sienilaji. Sitä esiintyy Euroopassa, lähinnä Suomessa, Norjassa ja Ruotsissa.
Hoikkaorakasta tavataan mäntykankailla kaatuneiden puiden runkojen alla. Se vaatii kasvupaikakseen vanhaa metsää. Suomessa laji on hyvin harvinainen. Siitä on tehty löytöjä Lapissa, Keski- ja Itä-Suomessa. Vuodesta 2010 lähtien hoikkaorakas on luokiteltu Suomessa silmälläpidettäväksi. Kansainvälisesti hoikkaorakas on luokiteltu vaarantuneeksi.
Vaihdokaskattara
Vaihdokaskattaran kukinto on harvatähkyläinen röyhy. Tähkylät ovat 2 cm pitkiä, kaljuja ja sijaitsevat tähkylää pidemmän perän päässä varresta. Kussakin tähkylässä on noin kymmenen kukkaa, jotka ovat tähkylässä aika harvassa. Kukkien kaleet ovat suunnilleen yhtä suuret ja ulkokaleessa on kolmesta viiteen suonta. Ulkohelpeet ovat noin senttimetrin pituisia ja kulmaksi taipuneita. Ulkohelpeissä on myös selvästi erottuvat vihneet, joskin alimman kukan ulkohelpeen vihne on noin puolet lyhyempi kuin tähkylässä ylempänä olevissa kukissa. Vaihdokaskattara kukkii touko–kesäkuussa.
Vaihdokaskattara muistuttaa eniten myllykattaraa (Bromus racemosus) sekä jonkin verran myös yleisempää mäkikattaraa (Bromus hordeaceus). Mäkikattaraan verrattuna vaihdokaskattaran tähkylät ovat kaljummat ja tähkylöiden perät ovat pidemmät. Vaihdokaskattara on harvinainen ja se kasvaa kuivilla ihmisvaikutteisilla paikoilla, kuten satamissa, ratapihoilla ja tienpientareilla. Suomessa vaihdokaskattarasta on muutamia havaintoja eri puolilta maata, Oulun eteläpuolelta. Monet havainnot ovat kuitenkin jo kymmenien vuosien takaa.
Ruosteorakas
right|250px Ruosteorakas (Hydnellum ferrugineum) on nahkaorakkaisiin kuuluva havumetsien ja kuivien kankaiden sieni. Se on aluksi vaalea ja voimakkaasti vettä imevä, muuttuu ruskehtavaksi vanhetessaan. Lajille tyypillistä on pisarointi, se saattaa erittää punertavaa nestettä varsin huomattavina pisaroina. Jalka on pinnasta huopainen, ruskea, ja jalka on varsin kova. Sinistä väriä ruosteorakkaassa ei ole, eikä se ole karva­sorakkaan (Hydnellum peckii) tapaan voimakkaan makuinen. Halkaistuna sieni on vähemmän vyöhykkeinen kuin mut suvun lajit. Hajua voi pitää hieman öljyisenä.
Ruosteorakas ei ole kovuutensa vuoksi ruokasieni. Sitä käytetään kuitenkin sienivärjäykseen, ja sillä saadaan puretuksesta riippuen ruskean ja vihreän värisävyjä.
Stockholm Literature
Stockholm Literature oli Ruotsissa Tukholmassa järjestetty kirjallisuustapahtuma. Se järjestettiin viimeisen kerran 2017. Päätös tapahtuman lopettamisesta tehtiin syksyllä 2020. Tapahtuma keskittyi käännöskirjallisuuteen ja eri taiteenlajien kohtaamiseen. Tapahtumapaikkana oli Moderna Museet, ja mukana oli myös Dramaten.
Setaia
Setaia eli Eteia  oli antiikin aikainen kaupunki Kreetan saarella Kreikassa. Se sijaitsi nykyisen Siteían kaupungin paikalla tai lähellä.
Maantiede
Setaian kaupunki sijaitsi Kreetan itäosan pohjoisrannikolla. Sen tarkkaa sijaintia ei kuitenkaan tiedetä. Kaupunki sijoitetaan yleensä nykyisen Siteían kaupungin paikalle Siteíanlahden länsirannalle, joskin varmuudella kyseisen paikan tiedetään olleen asuttu vasta keskiajalta lähtien. On mahdollista, että antiikin aikainen kaupunki on uponnut kokonaan tai osittain mereen. Toiseksi paikaksi on ehdotettu noin 1,5 kilometriä nykyisestä kaupungista sijaitsevaa Petrásta, josta on löydetty vanhemman minolaisaikaisen asutuksen jäänteet, mutta se vaikuttaa epätodennäköiseltä paikalta. Kolmanneksi paikaksi on ehdotettu Trypitóksen niemeä, jolle sijoitetaan nykyisin yleensä Polikhnen kaupunki.
Historia
Setaian historiasta tiedetään vain vähän. Antiikin lähteet mainitsevat, että Kreikan seitsemän viisaan joukkoon luettu Myson oli kotoisin Eteiasta tai Etiksestä, joka tarkoittaa ilmeisesti Setaiaa. Setaian oletetaan olleen sisämaassa sijainneen Praisoksen kaupunkivaltion alaisuudessa ja toimineen sen satamana. Näin se ei ollut itsenäinen polis eli kaupunkivaltio.
Rakennukset ja löydökset
Nykyisen Siteían alueelta on löydetty esineistöä varhais-, keski- ja myöhäisminolaiselta kaudelta; antiikin ajan arkaaiselta, klassiselta ja roomalaiselta kaudelta; sekä keskiajan bysanttilaiselta kaudelta. Rakennuksista ja muista rakennelmista, jotka osoittaisivat kaupungin paikan, on kuitenkin vain vähän merkkejä. Niihin lukeutuu lähinnä joitakin muurien osia, pyhäkön jäänteet sekä roomalaisaikaisia kala-altaita.
Phước Longin taistelu
Phước Longin taistelu oli taistelu Pohjois-Vietnamin ja Etelä-Vietnamin joukkojen välillä Phước Longin maakunnassa Vietnamin keskisellä ylänköalueella 12. joulukuuta 1974 – 6. tammikuuta 1975. Taistelut käytiin Pariisin rauhan jälkeen ja Pohjois-Vietnamin tavoitteena oli koetella Etelä-Vietnamin joukkojen suorituskykyä sekä mahdollista Yhdysvaltojen reaktiota. Etelä-Vietnamin joukkojen suoristuskyky osoittautui alhaiseksi, eikä Yhdysvallat enää liittynyt uudestaan sotaan. Tämä mahdollisti Phước Longinin valtaamisen jälkeen sotatoimet muuta Etelä-Vietnamia vastaan.
Setaia
Rakennukset ja löydökset
Petráksesta puolestaan on löydetty huomattava minolaisaikainen asutus ja rakennusten jäänteitä varhais-, keski- ja myöhäisminolaiselta kaudelta, mutta ei juurikaan merkkejä asutuksesta enää minolaisen kauden jälkeen.
Siteían lähistöltä sekä koko Kreetan itäpään alueelta löydettyä esineistöä on esillä Siteían arkeologisessa museossa.
Phước Longin taistelu
Tausta
Yhdysvallat oli vetäytynyt Vietnamista Pariisin rauhan mukaisesti vuonna 1973 ja sotatoimet olivat päättyneet 28. tammikuuta. Todellisuudessa rauha ei kuitenkaan lopettanut taisteluja Pohjois-Vietnamin ja Etelä-Vietnamin välillä, vaan useissa kylissä käytiin ankaria taisteluja vuoden 1973 aikana. Pohjois-Vietnamin johto oli kokoontunut lokakuussa 1974 keskustelemaan sodan tavoitteiden saavuttamisesta. Tuolloin etenkin Lê Duẩn toi esille Yhdysvaltojen uuden intervention epätodennäköisyyden etenkin Richard Nixonin erottua sekä Etelä-Vietnamin armeijan huonon suorituskyvyn kuluneen vuoden aikana. Kommunistisen puolueen politbyroo pelkäsi kuitenkin edelleen Yhdysvaltojen uuden intervention mahdollisuutta, minkä lisäksi raskaan aseistuksen siirtoja Etelä-Vietnamiin ja joukkojen huoltoyhteyksien rakentamista ei ollut vielä saatu valmiiksi. Keskustelujen lopputuloksena päätettiin hyökätä Phước Longin maakunnassa Vietnamin keskisellä ylänköalueella lähellä Kambodžan vastaista rajaa. Tarkoituksena oli koetella Etelä-Vietnamin vastarintaa, ja jos se jäisi vähäiseksi ja Yhdysvallat pysyisi sodan ulkopuolella, Pohjois-Vietnam jatkaisi tilanteen eskaloimista seuraavan vuoden puolella. Hyökkäys päätettiin toteuttaa joulukuussa 1974 ja sen suunnitteli kenraali Trần Văn Trà, joka kokosi kaksi jalkaväen divisioonaa, panssarivaunupataljoonan, tykistörykmentin ja ilmatorjuntarykmentin hyökkäystä varten. Etelä-Vietnamin puolella aluetta puolustivat vain paikallisten joukkojen jäsenet, joiden tueksi lennätettiin yksi jalkaväen pataljoona.
Taistelu
Phước Longin taistelu alkoi 12. joulukuuta 1974. Etelä-Vietnamilaisten puolustajien vahvistuksekseen saamasta Lai Khêsta saapuneesta jalkaväen pataljoonasta huolimatta Pohjois-Vietnamin joukkojen tulivoima osoittautui ylivoimaiseksi. Maakunnan keskus Phước Long City saarrettiin ja sen puolustajia pystyttiin huoltamaan vain ilmateitse. Ilmapudotuksia vaikeutti pohjoisvietnamilaisten ilmatorjunta, eivätkä Etelä-Vietnamin ilmavoimat voineet lentää tarpeeksi matalalla tarkkojen pudotusten tekemiseksi. Yhdysvaltojen reaktio rajoittui Okinawalle sijoitetun merijalkaväen divisioonan asettamiseen hälytystilaan ja USS Enterprisen siirtämiseen lähemmäs Vietnamia. Tammikuun 1975 alkupuolella Pohjois-Vietnamin tykistö ampui päivittäin 3 000 laukausta puolustajien asemiin. Puolustajien tueksi lennätettiin nyt myös kaksi erikoisjoukkojen komppaniaa, mutta heidän vaikutuksensa jäi lähinnä muodolliseksi. Etelä-Vietnam menetti Phước Long Cityn 6. tammikuuta ensimmäisenä maakuntakeskuksena sitten Quảng Trịn menetyksen jälkeen vuonna 1972.
Seuraukset
thumb|Phước Longin taistelun muistomerkki Phước Longissa. Phước Longia puolustaneista noin 5 000:ta etelävietnamilaisesta sotilaasta karkuun pääsi vain 850. Loput joko saivat surmansa tai jäivät sotavangeiksi. Etelä-Vietnamin presidentti Nguyễn Văn Thiệu julisti kolmen päivän suruajan ja vannoi valtaavansa Phước Longinin takaisin, mutta tämä ei koskaan toteutunut. Yhdysvaltojen toimettomuus todisti Pohjois-Vietnamille, että Yhdysvallat ei enää ollut valmis takaamaan Etelä-Vietnamin itsenäisyyttä ja mahdollisti näin sotatoimien jatkamisen, jotka lopulta huipentuivat Saigonin kukistumiseen vuonna 1976. Presidentti Gerald Ford mainitsi haastattelussa 21. tammikuuta 1975, ettei voinut kuvitella olosuhteita, joissa Yhdysvallat liittyisi enää uudelleen sotaan. Phước Longin tappio osoitti myös Etelä-Vietnamin joukkojen heikkouden.
Tereza Čapková
Tereza Čapková (s. 24. heinäkuuta 1987 Příbram, Keski-Böömin lääni, Tšekkoslovakia ) on tšekkiläinen keskimatkojen juoksija.
Čapková sijoittui maastojuoksun EM-kilpailujen 2005 alle 20-vuotiaiden sarjassa 27:nneksi. Hän oli 1 500 metrillä seitsemäs Pekingin alle 20-vuotiaiden MM-kilpailuissa 2006. Hän karsiutui saman matkan alkuerissä Kaunasin alle 23-vuotiaiden EM-kilpailuissa 2009. Hän oli Euroopan joukkuemestaruuskilpailujen superliigassa viides 1 500 metrillä 2011.
Čapková on voittanut Tšekin-mestaruuden 800 metrillä ulkoradoilla 2011 sekä sisäradoilla 2008, 2010, 2011 ja 2012, 1 500 metrillä ulkoradoilla 2006, 2009 ja 2012 sekä 3 000 metrillä sisäradoilla 2016.
Rhaukos
Rhaukos oli antiikin aikainen kaupunki ja kaupunkivaltio (polis) Kreetan saarella Kreikassa. Se sijaitsi nykyisen Ágios Mýronaksen kylän paikalla.
Maantiede
Rhaukoksen poliksen kaupunkikeskus sijaitsi Kreetan keskisissä sisäosissa Knossoksen ja Gortynin välillä, samalla kukkulalla, jolla nykyisin sijaitsee Ágios Mýronaksen kylä. Kukkula on kaksihuippuinen ja sen korkeus on noin 440 metriä merenpinnasta laskettuna. Rhaukoksen kaupunkivaltion hallussa olleen alueen kooksi on arvioitu noin 25–100 neliökilometriä.
Antenorin Kretikan perusteella samannimisiä kaupunkeja on voinut olla Kreetalla kaksi.
Historia
Rhaukos on ollut polis eli itsenäinen kaupunkivaltio viimeistään hellenistisen kauden alussa, ja oletettavasti jo varhaisemmin klassisella kaudella. Tämä tulkinta perustuu muun muassa siihen, että kaupunki löi omaa aiginalaisen mallin mukaista hopearahaa noin vuodesta 330 eaa. lähtien.
Kaupungin kansalaisesta käytettiin etnonyymiä Rhaukios, feminiininä Rhaukia.
Rakennukset ja löydökset
Rhaukoksesta ei ole tehty juurikaan arkeologisia löytöjä. Piirtokirjoitusten perusteella kaupungissa on ollut agora ja prytaneion viimeistään hellenistisellä kaudella. Nykyisen kylän bysanttilaisaikaisessa Pyhän Myronin kirkossa on käytetty samalla paikalla olleen varhaiskristillisen basilikakirkon osia.
Sulia
Sulia ( tai Soulia) eli Sulena ( tai Soulēna) oli antiikin aikainen kaupunki Kreetan saarella Kreikassa. Se sijaitsi nykyisen Agía Galínin kylän paikalla.
Maantiede
Sulia sijaitsi Elektra-joen (nyk. Platýs) suussa Kreetan etelärannikolla nykyisen Ágios Vasíleioksen kunnan Agía Galínin kylän paikalla. Kaupungin satama sijaitsi joen suussa suunnilleen samalla paikalla kuin nykyinen kylä satamineen. Pääasutus tai ainakin osa siitä saattanut sijaita kukkulalla noin kilometrin päässä.
Historia
Sulia toimi sisämaassa sijainneiden Sybritan ja Korionin kaupunkien satamana. Kaupungin historiasta ei tiedetä juuri mitään. Se on ollut olemassa ainakin roomalaisella kaudella, jolta ajalta suurin osa sen paikalta tehdyistä löydöksistä on peräisin. Antiikin lähteistä Sulian mainitsee vain Stadiasmus Maris Magni, joka kutsuu sitä satamaksi, jossa on ”hyvää vettä”.
Rakennukset ja löydökset
Kaupungissa oli Artemiille omistettu pyhäkkö, jonka jäännökset sekä lukuisia siihen liittyviä votiivipiirtokirjoituksia on löydetty. Pyhäkkö saattaa olla roomalaista aikaa varhaisempikin. Paikalta on löydetty myös joitakin rakennusjäänteitä, keramiikan osia sekä hautoja pyhäkön koillis- ja itäpuolelta. Vielä 1400-luvulla kaupungin paikalla kerrotaan olleen näkyvissä akveduktin jäänteitä.
Varhaiskristillisellä ajalla kaupungissa oli basilikakirkko, joka sijaitsi nykyisen Neitsyt Marian kuolonuneen nukkumisen (Koimíseos tis Theotókou) kirkon paikalla. Siitä on säilynyt muun muassa mosaiikkilattiaa.
Stalai
Stalai eli Stelai  oli antiikin aikainen kaupunki ja kaupunkivaltio (polis) Kreetan saarella Kreikassa. Se sijaitsi Kreetan etelärannikolla, mutta sen sijaintia ei tunneta varmuudella.